2018. gada 11. septembrī Noteikumi Nr. 566

Rīgā (prot. Nr. 42 1. §)

**Grozījumi Ministru kabineta 2010. gada 21. jūnija noteikumos Nr. 564 "Uzturēšanās atļauju noteikumi"**

Izdoti saskaņā ar

Imigrācijas likuma 3. panta trešo daļu, 9. panta astoto daļu, 22. panta trešo daļu, 23. panta otro un

astoto daļu, 32. panta otro daļu, 33. panta otro daļu, 34. panta pirmās daļas 9. punktu un

36. panta pirmās daļas 4. punktu un Patvēruma likuma 54. panta ceturto daļu un

62. panta otrās daļas 2. punktu

Izdarīt Ministru kabineta 2010. gada 21. jūnija noteikumos Nr. 564 "Uzturēšanās atļauju noteikumi " (Latvijas Vēstnesis, 2010, 101. nr.; 2011, 19., 122. nr.; 2012, 70. nr.; 2013, 250. nr.; 2014, 255. nr.; 2015, 197. nr.; 2016, 138. nr.; 2017, 114. nr.; 2018, 157. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Imigrācijas likuma 3. panta trešo daļu, 9. panta astoto daļu, 22. panta trešo daļu, 23. panta otro un astoto daļu, 32. panta otro daļu, 33. panta otro daļu, 34. panta pirmās daļas 9. punktu un 36. panta pirmās daļas 4. punktu un Patvēruma likuma 54. panta ceturto daļu un 62. panta otrās daļas 2. punktu".

2. Papildināt noteikumus ar 1.11. apakšpunktu šādā redakcijā:

"1.11. kārtību, kādā profesionālo pieredzi var atzīt par derīgu Eiropas Savienības zilās kartes saņemšanai attiecīgajā specialitātē vai nozarē."

3. Papildināt noteikumus ar 16.2.14. apakšpunktu šādā redakcijā:

"16.2.14. uzaicinot ārzemnieku, kurš vēlas saņemt Eiropas Savienības zilo karti un tiks nodarbināts profesijā, kas ietilpst nacionālajā statistiskajā klasifikācijā "Profesiju klasifikators" minētajā pirmajā vai otrajā pamatgrupā, bet viņš nav ieguvis augstāko izglītību studiju programmā, kuras ilgums darba līgumā vai darba piedāvājumā noteiktajā profesijā vai nozarē ir vismaz trīs gadi, taču viņam ir vismaz piecu gadu profesionālā pieredze šajā profesijā vai nozarē, – apliecinājums par profesionālo pieredzi profesijā un nozarē, kurā viņš tiks nodarbināts Latvijas Republikā, norādot darba devēja nosaukumu, reģistrācijas numuru, juridisko adresi, darba tiesisko attiecību periodu ar konkrēto darba devēju, ārzemnieka amatu vai specialitāti un galvenos darba pienākumus. Ja ārzemniekam bijušas darba tiesiskās attiecības ar vairākiem darba devējiem, sniedz informāciju par katru no tiem;".

4. Izteikt 16.3.15. apakšpunktu šādā redakcijā:

"16.3.15. ārzemniekam, kurš pieprasa Eiropas Savienības zilo karti, ja viņš netiks nodarbināts reglamentētā profesijā un darba devējs iesniedz dokumentus atbilstoši šo noteikumu 16.2.14. un 16.5.2 apakšpunktam;".

5. Papildināt noteikumus ar 16.5.2 apakšpunktu šādā redakcijā:

"16.5.2 uzaicinot ārzemnieku atbilstoši šo noteikumu 16.2.14. apakš­punktam, iesniedz ārvalsts nodokļu administrācijas vai sociālās apdrošināšanas iestādes izsniegtu ārzemnieka iepriekšējo nodarbinātību apliecinošu dokumentu;".

6. Papildināt noteikumus ar 16.1punktu šādā redakcijā:

"16.1 Pēc šo noteikumu 16.2.14. un 16.5.2apakšpunktā minēto dokumentu saņemšanas, izvērtējot ārzemnieka vismaz piecu gadu profesionālās pieredzes atbilstību Eiropas Savienības zilās kartes izsniegšanai, pārvalde var vērsties ministrijā, kura saskaņā ar nolikumu ir vadošā valsts pārvaldes iestāde nozarē, kurā ārzemnieks tiks nodarbināts Latvijas Republikas teritorijā, ar lūgumu sniegt viedokli par ārzemnieka profesionālās pieredzes atbilstību darbam konkrētajā profesijā un nozarē. Ministrija 20 darbdienu laikā sniedz rakstisku viedokli par ārzemnieka profesionālās pieredzes atbilstību darbam konkrētajā profesijā un nozarē."

7. Izteikt 24. punkta otro teikumu šādā redakcijā:

"Ja lēmuma pieņemšanai nepieciešama papildu pārbaude, amatpersona par to informē uzaicinātāju un 10 darbdienu laikā vai – šo noteikumu 16.1punktā minētajā gadījumā – piecu darbdienu laikā pēc ministrijas viedokļa saņemšanas pieņem lēmumu."

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens